Domstolens dom (Sjette Afdeling) af 10. marts 2022 – Europa-Kommissionen mod Kongeriget Belgien
(Sag C-60/21) 1
(Traktatbrud – artikel 45 TEUF – artikel 28 i aftalen om Det Europæiske Økonomiske Samarbejdsområde – arbejdskraftens frie bevægelighed – direkte beskatning – indkomstskat – fradrag – forsørgelsesydelser – ligebehandling – forskelsbehandling mellem hjemmehørende og ikke-hjemmehørende skattepligtige)
Processprog: fransk
Parter
Sagsøger: Europa-Kommissionen (ved W. Roels og V. Uher, som befuldmægtigede)
Sagsøgt: Kongeriget Belgien (C. Pochet, P. Cottin og S. Baeyens, som befuldmægtigede)
Konklusion
Kongeriget Belgien har tilsidesat sine forpligtelser i henhold til artikel 45 TEUF og artikel 28 i aftalen om Det Europæiske Økonomiske Samarbejdsområde af 2. maj 1992, idet det ikke giver fradrag for forsørgelsesydelser eller kapitalbeløb i stedet for sådanne ydelser og tillægsydelser i skattepligtig indkomst til bidragspligtige, der ikke er hjemmehørende i Belgien og dér modtager mindst 75% af deres erhvervsindkomst, og som ikke har ret til samme fradrag i deres bopælsmedlemsstat på grund af deres lave skattepligtige indkomst i denne medlemsstat.
Kongeriget Belgien betaler sagsomkostningerne.
____________
1 EUT C 98 af 22.3.2021.